Source: https://poradna.hnonline.sk/otazka/preradenie-zamestnanca-na-ine-pracovisko
Timestamp: 2020-04-05 06:48:46+00:00
Document Index: 15552711

Matched Legal Cases: ['§ 55', '§ 55', '§ 55', '§ 55', '§55', 'súd ']

Preradenie zamestnanca na iné pracovisko | HNporadňa
Domov » Zákonník Práce » Preradenie zamestnanca na iné pracovisko
Preradenie zamestnanca na iné pracovisko
Dobrý deň , prosím vás o radu.
Mám taký problém, že môj majster ma preložil vlani v novembri na iné pracovisko ako výpomoc, že tam chýbali prac. sily. Bol som tam do konca januára 2017. Potom som odrobil pol mesiaca na svojom pracovisku, dostal som chrípku a šiel som na PNku. Na PN som bol 3 týždne. Predtým som vyše roka nemaródoval. Počas PN mi majster volal, že mám ísť vo svojom záujme na výberové konanie - do skladu. Volal som z hlavným majstrom a povedal mu, že nechcem meniť pracovisko, a on na to, že keď nechcem ísť do skladu, mám to považovať za bezpredmetné.
Po PN som sa vrátil na svoje miesto a už tam je iný pracovník na zaúčanie v mojej profesii a teraz ma nútia, aby som ja chodil vykonávať inú prácu - robiť zaskakovača. Majú prosím vás nárok toto so mnou robiť? Ževraj nový pracovník sa musí zaúčat a vyzerá to, že ja som tam navyše a zavadziam...Volal som opäť s hlavným majstrom, že prečo je tam nový a on mi navrhuje, aby som odišiel pracovať do toho skladu, ževraj som subtilnej postavy a nestačím na túto prácu, čo som doteraz 13 rokov vykonával. Nikdy som nebol problémový, plán som plnil a dokonca na tú prácu čo ma preradili na tie 3 mesiace nik nechcel ísť, lebo tá práca bola fyzicky ťažšia ako tá, na ktorú som prijatý (to ma asi preložil, aby som vládal, keďže som drobnejšej postavy).
Tvrdí mi, ze môžem byť rád, že mi našiel dobrú robotu v sklade. Môžu toto robiť so zamestnancom ? Na našom pracovisku sú teraz 4 členovia jednej rodiny a teraz tento nový, ktorý sa zaúča je už piaty člen tejto rodiny. Takto si pomáhajú a pretláčaju ho na moje miesto, veď aj pracovníci mi hovoria, že je tam za mňa, hoci majster tvrdi, ze to nič so mnou nemá. (len jeho tam zobrali a mňa chcú dať preč)
Prosím, poraďte mi ako by som mal postupovať na udržanie svojho miesta, na ktoré som bol prijatý?
A môžu ma takto prehadzovať na iné pracovisko?
lydia mojtova sa opýtal/a 13.3. 2017 o 18:02 v kategórii Zákonník Práce
Miroslav Gandžala pred 3 rokmi 3 týždňami
Preradenie na inú prácu rieši § 55 Zákonníka práce kde v § 55 ods. 1 je uvedené "Vykonávať práce iného druhu alebo na inom mieste, než boli dojednané v pracovnej zmluve, je zamestnanec povinný len výnimočne, a to v prípadoch ustanovených v odsekoch 2 a 4 § 55.
Pracovné podmienky dojednané v pracovnej zmluve sú záväzné tak pre zamestnanca, ako aj pre zamestnávateľa, a to po celý čas trvania pracovného pomeru. Žiadna zo strán nemôže druhej strane vnútiť pracovné podmienky, s ktorými táto strana nebude súhlasiť. Ako uvádzam v úvode mojej odpovede, vykonávať práce iného druhu alebo na inom mieste, než boli dojednané v pracovnej zmluve, je zamestnanec povinný len výnimočne, a to v prípadoch ustanovených práve v § 55 Zákonníka práce. Zároveň musí zamestnávateľ so zamestnancom vopred prerokovať dôvod preradenia a dobu jeho trvania.
V opačnom prípade by zamestnávateľ porušil pracovnoprávne predpisy, s možnosťou uplatnenia sankčných postihov zo strany inšpekcie práce a zároveň by zamestnanec nebol povinný vykonávať prácu, na ktorú ho zamestnávateľ jednostranne preradil, aj keby išlo o prácu zodpovedajúcu dohodnutému druhu práce v pracovnej zmluve. Omietnutie zamestnanca vykonávať prácu by nebolo považované za porušenie pracovnej disciplíny.
Termín "preradenie na inú prácu" treba chápať ako zmenu pracovného pomeru spočívajúcu v tom, že zamestnávateľ uloží zamestnancovi vykonávať také práce alebo na takom mieste, ktoré nespadajú pod druh práce a miesto výkonu práce, ktoré boli dohodnuté medzi zamestnancom a zamestnávateľom na základe pracovnej zmluvy.
Ustanovenia pracovnej zmluvy nie je možné meniť jednostranne a zamestnanec nie je povinný vykonávať prácu odlišnú od druhu práce dojednaného v pracovnej zmluve (okrem prípadu podľa §55, ods. 4 Zákonníka práce, kedy môže zamestnávateľ bez súhlasu zamestnanca vykonať preradenie len na čas nevyhnutnej potreby na inú prácu, ako bola dohodnutá, ak je to potrebné na odvrátenie mimoriadnej udalosti alebo na zmiernenie jej bezprostredných následkov.).
lydia mojtova pred 3 rokmi 3 týždňami
lebo mi nutia trvalu pracu - stale preradenie z mojej profesie do toho skladu, uz zobrali aj noveho pracovnika na moje miesto. Ja to vsak odmietam. Nechcem vypoved podpisat.
Mozu mi oni dat vypoved z mojho doterajsieho pracovneho miesta?
M S pred 3 rokmi 3 dňami
Požiadajte najbližší inšpektorát práce o poradenstvo,ako riešiť problém,zatiaľ nič nepodpisujte!!!
Vo všeobecnosti výpoveď musí byť doručená; ak zamestnanec odmietne prevziať výpoveď a domnieva sa, že tým dostatočne prejavil svoj nesúhlas s týmto úkonom zamestnávateľa, považuje za doručenú aj keď ju zamestnanec odmietne osobne prevziať.
Avšak ak zamestnávateľ dal zamestnancovi neplatnú výpoveď a ak zamestnanec oznámil zamestnávateľovi, že trvá na tom, aby ho naďalej zamestnával, jeho pracovný pomer sa nekončí, s výnimkou, ak súd rozhodne, že nemožno od zamestnávateľa spravodlivo požadovať, aby zamestnanca naďalej zamestnával.
Teda zamestnanec sa môže domáhať neplatnosti skončenia pracovného pomeru na súde v lehote do dvoch mesiacov odo dňa, kedy sa mal pracovný pomer skončiť.
adka kočanová
Gabriela Gromovská